IMISLab/GreekWikipedia huggingface dataset:
Εθνικό Κέντρο Άμεσης Βοήθειας

Το Εθνικό Κέντρο Άμεσης Βοήθειας (ΕΚΑΒ) αποτελεί Νομικό Πρόσωπο Δημοσίου Δικαίου (Ν.Π.Δ.Δ.). Συστήθηκε το 1985 από τον υπουργό Υγείας Γιώργο Γεννηματά, με τον Νόμο 1579/1985. Και λειτούργησε 5 Φεβρουαρίου του 1986 Αρχικά σαν κέντρο άμεσης βοήθειας λεκανοπεδίου Αττικής. Λειτουργεί υπό την ευθύνη του Υπουργείου Υγείας.Σκοπό έχει την αποστολή εξειδικευμένου προσωπικού στον τόπο ενός εκτάκτου συμβάντος για την παροχή άμεσης βοήθειας και διακομιδής πασχόντων ατόμων προς τους πλησιέστερους υγειονομικούς σχηματισμούς (νοσοκομεία, κέντρα υγείας). Το κυριότερο μέσο διακομιδής είναι το ασθενοφόρο. Ωστόσο, διατίθενται ειδικές κινητές Μονάδες Επείγουσας Προνοσοκομειακής Ιατρικής, όπως μοτοσυκλέτες και ελικόπτερα, για μεταφορά ασθενών οι οποίοι δεν δύνανται να μεταφερθούν με άλλο μέσο.

 Τα μέσα διακομιδής που διαθέτει το ΕΚΑΒ πανελλαδικά, προκειμένου να αποστείλει γρήγορα εξειδικευμένο προσωπικό στον τόπο του συμβάντος και με ασφαλή και γρήγορο τρόπο να διακομίσει τον πάσχοντα στον πλησιέστερο Υγειονομικό Σχηματισμό, είναι: Για άμεση βοήθεια και διακομιδή ασθενών, υπάρχει η δυνατότητα τηλεφωνικής κλήσης στον αριθμό 166. Σύμφωνα με τον ν.2071/1993,το ΕΚΑΒ διαρθρώνεται σε: Κεντρική Υπηρεσία, η οποία έχει την ευθύνη της υλοποίησης των σκοπών του, έτσι ώστε οι παρεχόμενες υπηρεσίες να έχουν ενιαία έκφραση σε όλη τη χώρα με έδρα την Αθήνα. Περιφερειακά Κέντρα Άμεσης Βοήθειας (ΠΕΚΑΒ) τα οποία αποτελούν αυτοδύναμες περιφερειακές μονάδες επιφορτισμένες με την ανάπτυξη, τη λειτουργία και τον συντονισμό των υπηρεσιών Επείγουσας Προνοσοκομειακής Φροντίδας (ΕΠΦ) στον τομέα ευθύνης τους και διοικητικά υπάγονται στην ΚΥ Κέντρα Άμεσης Βοήθειας, που αποτελούν αποκεντρωμένες περιφερειακές μονάδες και έχουν την ευθύνη της άμεσης επέμβασης και παροχής βοήθειας καθώς και τη διακομιδής στην πλησιέστερη κατάλληλη νοσοκομειακή μονάδα.Τα κατά τόπους ΚΑΒ δεν πρέπει να συγχέονται με το Κέντρο Άμεσου Βοήθειας με τομέα ευθύνης το Λεκανοπέδιο Αττικής, το οποίο αντικατέστησε το 1978 το - από το 1976 κατηργημένο - Ρυθμιστικό Κέντρο Διαλογής Ασθενών. Το ΚΑΒ μπορεί να θεωρηθεί πρόδρομος του ΕΚΑΒ στην παροχή Επείγουσας Προνοσοκομειακής Φροντίδας. Εθνικό Σύστημα Υγείας Επίσημη ιστοσελίδα
Σεπ Μάιερ

Ο Γιόζεφ Ντίτερ «Σεπ» Μάιερ είναι Γερμανός πρώην ποδοσφαιριστής που αγωνίστηκε ως τερματοφύλακας για λογαριασμό της Μπάγερν Μονάχου και της Εθνικής Δυτικής Γερμανίας. Θεωρείται ο κορυφαίος Γερμανός τερματοφύλακας και ένας από τους καλύτερους στην ιστορία του παγκοσμίου ποδοσφαίρου. Κατά τη διάρκεια της καριέρας του είχε το προσωνύμιο Die Katze von Anzing («Ο γάτος του Άντσινγκ»). Στις εκλογές της IFFHS για την ανάδειξη των κορυφαίων του 20ού αιώνα κατέλαβε την 4η θέση στην κατηγορία των τερματοφυλάκων. Κρέμασε τα γάντια του το 1980 και οχτώ χρόνια μετά έγινε προπονητής τερματοφυλάκων, μέχρι το 2008.

 Μπάγερν Μονάχου Regionalliga Süd : 1964–65 Μπουντεσλίγκα (4) : 1968–69 , 1971–72 , 1972–73 , 1973–74 Κύπελλο Γερμανίας (DFB-Pokal) (4) : 1965–66 , 1966–67 , 1968–69 , 1970–71 Ευρωπαϊκό Κύπελλο Πρωταθλητριών (3) : 1973–74, 1974–75, 1975–76 Κύπελλο Κυπελλούχων Ευρώπης : 1966–67 Διηπειρωτικό Κύπελλο : 1976Δυτική Γερμανία Παγκόσμιο Κύπελλο FIFA : 1974 Ευρωπαϊκό Πρωτάθλημα UEFA : 1972Ατομικές διακρίσεις Καλύτερη ομάδα Παγκόσμιου Κυπέλλου FIFA : 1974 Ποδοσφαιριστής της Χρονιάς (Γερμανία) : 1975, 1977, 1978 FIFA 100 Ο τερματοφύλακας του 20ού αιώνα της Γερμανίας World Soccer περιοδικό : Οι 100 καλύτεροι ποδοσφαιριστές όλων των εποχών Η καλύτερη ενδεκάδα όλων των εποχών της Μπάγερν Μονάχου Μέλος του Αθλητικού Hall of Fame της Γερμανίας Πολυμέσα σχετικά με το θέμα Sepp Maier στο Wikimedia Commons
Δήμος Νότιας Κέρκυρας

Ο Δήμος Νότιας Κέρκυρας είναι δήμος της Περιφέρειας Ιονίων Νήσων. Αποτελείται από τους άλλοτε Δήμους Κορισσίων, Λευκιμμαίων και Μελιτειέων (πρόγραμμα Καποδίστριας, 01.01.1999–31.12.2010), οι οποίοι στη συνέχεια αποτέλεσαν δημοτικές ενότητες του ενιαίου Δήμου Κέρκυρας (πρόγραμμα Καλλικράτης, 01.01.2011–31.08.2019). Συστάθηκε το 2019, με την εφαρμογή του προγράμματος Κλεισθένης Ι (τροποποίηση του "Καλλικράτη"), σύμφωνα με τον οποίο όλες οι υποδιαιρέσεις των δημοτικών ενοτήτων μετονομάσθηκαν σε κοινότητες. Έδρα του Δήμου είναι η Λευκίμμη.

 Σε αγκύλες σημειώνεται ο πληθυσμός, σύμφωνα με την Απογραφή του 2011: Κοινότητα Αργυράδων [ 1.719 ] οι Αργυράδες [ 660 ] ο Άγιος Γεώργιος [ 503 ] ο Μαραθιάς [ 331 ] το Νεοχωράκι [ 225 ] Κοινότητα Περιβολίου [ 1.427 ] το Περιβόλι [ 1.378 ] τα Ποτάμια [ 49 ] Κοινότητα Αγίου Νικολάου [ 440 ] ο Άγιος Νικόλαος [ 315 ] ο Νότος [ 93 ] οι Ρουμανάδες [ 32 ] Κοινότητα Βασιλατίκων -- τα Βασιλάτικα [ 147 ] Κοινότητα Κουσπάδων [ 349 ] οι Κουσπάδες [ 295 ] ο Μπούκαρης [ 54 ] Κοινότητα Πετριτής [ 693 ] η Πετριτή [ 663 ] οι Κορακάδες [ 30 ] Κοινότητα Λευκίμμης [ 3.620 ] η Λευκίμμη [ 2.935 ] ο Κάβος [ 685 ] Κοινότητα Νεοχωρίου [ 1.443 ] το Νεοχώρι [ 182 ] τα Δραγωτινά [ 249 ] τα Κρητικά [ 453 ] το Παλαιοχώρι [ 459 ] τα Σπαρτερά [ 100 ] Κοινότητα Άνω Λευκίμμης -- ο Μώλος [ 213 ] Κοινότητα Βιταλάδων [ 524 ] οι Βιταλάδες [ 442 ] ο Γαρδένος [ 82 ] Κοινότητα Αγίου Ματθαίου [ 1.190 ] ο Άγιος Ματθαίος [ 1.088 ] η Σκάλα [ 21 ] ο Χαλικούνας [ 81 ] Κοινότητα Χλομού [ 870 ] ο Χλομός [ 357 ] ο Άγιος Δημήτριος [ 88 ] η Λίνια [ 273 ] ο Ψαράς [ 152 ] Κοινότητα Άνω Παυλιάνας [ 478 ] η Άνω Παυλιάνα [ 442 ] ο Παραμόνας [ 36 ] Κοινότητα Βουνιατάδων -- οι Βουνιατάδες [ 208 ] Κοινότητα Κάτω Παυλιάνας -- η Κάτω Παυλιάνα [ 125 ] Κοινότητα Μοραΐτικων [ 814 ] τα Μοραΐτικα [ 553 ] τα Επισκοπιανά [ 261 ] Κοινότητα Πεντατίου -- το Πεντάτι [ 262 ] Κοινότητα Στρογγυλής [ 475 ] η Στρογγυλή [ 448 ] ο Άγιος Ιωάννης Περιστερών [ 27 ] Κοινότητα Χλοματιανών [ 684 ] τα Χλοματιανά [ 347 ] τα Βραγκανιώτικα [ 182 ] το Κάτω Σπήλαιο [ 51 ] η Μεσογγή [ 104 ] Δήμος Κεντρικής Κέρκυρας και Διαποντίων Νήσων Δήμος Βόρειας Κέρκυρας
Στρατώνας Σελιμιγιέ

Ο Στρατώνας Σελιμιγιέ (τουρκικά: Selimiye Kışlası) είναι στρατώνας του τουρκικού στρατού που βρίσκεται στην περιοχή Σκούταρι στο ασιατικό τμήμα της Κωνσταντινούπολης της Τουρκίας. Κατασκευάστηκε αρχικά το 1800 από τον σουλτάνο Σελίμ Γ΄ για τους στρατιώτες του νεοσύστατου Νιζάμ-ι Τζεντίντ (κυριολεκτικά «Νέα Τάξη») στο πλαίσιο των οθωμανικών στρατιωτικών μεταρρυθμιστικών προσπαθειών. Οι στρατώνες χρησιμοποιούνται ως έδρα της 1ης Στρατιάς του τουρκικού στρατού ξηράς. Επίσης, ο βορειότερος πύργος του στρατώνα χρησιμοποιείται ως μουσείο.

 Ο αρχικός ξύλινος στρατώνας σχεδιάστηκε από τον Κρικόρ Μπαλιάν. Καταστράφηκε το 1806 με την επανάσταση των Γενίτσαρων, οι οποίοι ήταν ενάντια στις μεταρρυθμίσεις. Με παραγγελία του σουλτάνου Μαχμούτ Β΄, η ανοικοδόμηση του στρατώνα άρχισε το 1825 και ολοκληρώθηκε στις 6 Φεβρουαρίου 1828. Πρόκειται για ένα γιγαντιαίο ορθογώνιο κτίριο 200 m × 267 m (656 ft × 876 ft). Η κατασκευή έχει τρεις ορόφους σε τρεις πτέρυγες και δύο ορόφους μόνο στην ανατολική πτέρυγα λόγω της κλίσης του εδάφους. Κατά τη διάρκεια της εξουσίας του σουλτάνου Αμπντούλ Μετζίτ Α΄, ο στρατώνας ανακαινίστηκε δύο φορές, πρώτα το 1842–43 και πάλι το 1849–50. Κατά τη διάρκεια αυτής της διαδικασίας, σε κάθε μία από τις τέσσερις γωνίες προστέθηκε ένας πύργος ύψους επτά επιπέδων, δίνοντας στο στρατώνα την εμφάνιση που έχει σήμερα. Κατά τη διάρκεια του Κριμαϊκού Πολέμου (1854-56), ο στρατώνας διατέθηκε στο βρετανικό στρατό, ο οποίος βρισκόταν καθ' οδόν από τη Βρετανία στην Κριμαία. Μετά την άφιξη των στρατευμάτων του 33ου και 41ου στο μέτωπο, ο στρατώνας μετατράπηκε σε προσωρινό στρατιωτικό νοσοκομείο. Στις 4 Νοεμβρίου 1854, η Φλόρενς Νάιτινγκεϊλ έφτασε στο Σκούταρι με 37 εθελοντές νοσηλευτές. Φρόντισαν χιλιάδες τραυματίες και μολυσμένους στρατιώτες μέχρι να επιστρέψει στην πατρίδα της το 1857 ως ηρωίδα. Περίπου 6.000 στρατιώτες πέθαναν στο Στρατώνα Σελιμιγιέ κατά τη διάρκεια του πολέμου, κυρίως ως αποτέλεσμα της επιδημίας χολέρας. Οι νεκροί θάφτηκαν σε ένα οικόπεδο δίπλα στο στρατώνα, το οποίο έγινε αργότερα το Νεκροταφείο Χαϊντάρπασα. Ο Στρατώνας Σελιμιγιέ βρίσκονται στη συνοικία Χαρέμ μεταξύ Σκουταρίου και Καντίκιοϊ, κοντά στη Θάλασσα του Μαρμαρά. Ο αυτοκινητόδρομος που συνδέει τον τερματικό σταθμό ακτοπλοϊκών επιβατηγών σκαφών και τον τερματικό σταθμό υπεραστικών λεωφορείων με τον αυτοκινητόδρομο Κωνσταντινούπολης - Άγκυρας, διέρχεται πλησίον των στρατώνων. Κατάλογος Στρατιωτικών Βάσεων της Τουρκίας
Βαλενθιανική Ακαδημία της Γλώσσας

Η Βαλενθιανική Ακαδημία της Γλώσσας (καταλανικά: Acadèmia Valenciana de la Llengua) είναι ο θεσμός της Κυβέρνησης της Βαλενθιανικής Κοινότητας που οργανώνει, προωθεί και συντονίζει όλες τις δραστηριότητες σχετικές με την καταλανική γλώσσα που μιλιέται στα σύνορα της Αυτονομίας, γνωστής και ως βαλενθιανικά. Από το 2006 είναι ο επίσημος υπεύθυνος φορέας που ευθύνεται για την επίσημη μορφή των βαλενθιανικών και οι αποφάσεις του οφείλουν να γίνονται σεβαστές από όλες τις δημόσιες υπηρεσίες που λειτουργούν στην Βαλενθιανική Κοινότητα.Αποτελείται από είκοσι ένα ακαδημαϊκούς και διοικείται από τρία όργανα: την ολομέλεια, την κυβερνητική επιτροπή και τον πρόεδρο. Προς το παρόν, η έδρα της βρίσκεται στο μοναστήριο του Σαν Μιγέλ ντε λος Ρέγες στην Βαλένθια.

 Η Βαλενθιανική Ακαδημία της Γλώσσας έχει εκδόσει διάφορα έγγραφα και βιβλία που σχετίζονται με τα βαλενθιανικά και την κανονιστική τους χρήση. Μεταξύ αυτών: Diccionari ortogràfic i de pronunciació del valencià ('Λεξικό της ορθογραφίας και της προφοράς των βαλενθιανικών), 2006. Gramàtica normativa del valencià ('Κανονιστική γραμματική των βαλενθιανικών'), 2006. La normativa ortogràfica del valencià ('Κανονιστική ορθογραφία των βαλενθιανικών'), 2006. L'estàndard oral del valencià ('Το προφορικό πρότυπο των βαλενθιανικών'), 2006. Els gentilicis valencians ('Τα βαλενθιανικά εθνικά επίθετα'), 2006. Gramàtica Valenciana Bàsica ('Στοιχειώδης βαλενθιανική γραμματική'), 2013. Diccionari normatiu valencià ('Κανονιστικό βαλενθιανικό λεξικό'), 2013.Επίσης έχει εκδόσει διάφορα έργα γύρω από την τοπωνυμία, την πολιτισμική βαλενθιανική ιστορία και πρακτικά των συνεδρίων και των αποφάσεών της. Η επίσημη ιστοσελίδα της Βαλενθιανικής Ακαδημίας της Γλώσσας
Σαμουήλ Αλουσιανός

Ο Σαμουήλ Αλουσιανός (πέθανε μετά το 1068) από την Οικογένεια Αλουσιανού ήταν βυζαντινός αξιωματούχος, στρατηγός, πρόεδρος, βεστάρχης και δούκας (διοικητής) Εδέσσης Μεσοποταμίας υπό τον αυτοκράτορα Ρωμανό Δ΄ Διογένη.

 Ο Σαμουήλ καταγόταν από το Θέμα Βουλγαρίας και ήταν γιος του Αλουσιανού και της Δαλασσηνής, αδελφός του Βασίλειου και της Άννας. Ο πατέρας του Αλουσιάνος ήταν εγγονός του Βούλγαρου τσάρου Ιβάν Βλάντισλαβ από τη Δυναστεία Κομητόπουλων. Αναφέρεται σαν στρατηγός, που ξεχειμώνιαζε με τα στρατεύματα του στα Αρμενιακά θέματα, όπου αργότερα αντιμετώπισε επιτυχημένα τη στάση του μισθοφόρου Κρισπίνου. Ήταν παντρεμένος με την Μ... Δαλασσηνή, κόρη του Κωνσταντίνου Δαλασσηνού κι απέκτησαν τον Κωνσταντίνο που ήταν βεστάρχης.
Φερνάν Γκοντέρ

Ο Φερνάν Γκοντέρ (γαλλικά: Fernand Gonder‎, γενν. 12 Ιουνίου 1883, Μπορντώ, Γαλλία - 10 Μαρτίου 1969, Τοναί-Σαράντ, Γαλλία) ήταν Γάλλος αθλητής του άλματος επί κοντώ και του άλματος εις μήκος. Συμμετείχε εκπροσωπώντας τη Γαλλία στους Θερινούς Ολυμπιακούς Αγώνες 1906, στην Αθήνα και στους Θερινούς Ολυμπιακούς Αγώνες 1912, στη Στοκχόλμη.

 Ο Φ. Γκοντέρ κατέκτησε το χρυσό μετάλλιο στη Μεσολυμπιάδα του 1906 στην Αθήνα, στο αγώνισμα του άλματος επί κοντώ. Επίσης, κατέλαβε τη δέκατη πέμπτη θέση στους Θερινούς Ολυμπιακούς Αγώνες 1912, στη Στοκχόλμη, με νικητή τον Αμερικανό Χάρρυ Μπάμπκοκ. Ήταν πρωταθλητής Γαλλίας κατά τα έτη 1904, 1905, 1913 και 1914, και τερμάτισε δεύτερος το 1912
Τζεντ Άλαν

Ο Τζεντ Άλαν (Jed Allan Brown, Νέα Υόρκη, 1 Μαρτίου 1935 – Παλμ Ντέζερτ, Καλιφόρνια, 9 Μαρτίου 2019) ήταν Αμερικανός ηθοποιός και τηλεοπτικός παρουσιαστής. Είναι ευρύτερα γνωστός για πρωταγωνιστικούς ρόλους σε δημοφιλή σίριαλ της τηλεόρασης, όπως σε εκείνον του C.C. Capwell, στη σειρά Σάντα Μπάρμπαρα.

 Απόφοιτος του Πανεπιστημίου της Ουάσινγκτον όπου σπούδασε υποκριτική, ο Άλαν, παράλληλα, εργάστηκε ως ραδιοφωνικός και τηλεοπτικός παρουσιαστής και αθλητικός σχολιαστής, ενώ κατά τη διάρκεια της δεκαετίας του ’60 εμφανίστηκε σε παραστάσεις του θεάτρου Μπρόντγουεϊ. Ο Άλαν υποδύθηκε, κατά καιρούς, αρκετούς ρόλους σε τηλεοπτικές σειρές («σαπουνόπερες»), όπως εκείνους του στυγνού επιχειρηματία C.C. Capwell (Santa Barbara, 1986 - 1993), του Don Craig (Days of Our Lives, 1971 – 1985), του Rush Sanders (Χτυποκάρδια στο Μπέβερλι Χιλς) ενώ ήταν ο εκπαιδευτής Scott Turner, της διάσημης σκυλίτσας Lassie, στην ομώνυμη σειρά. Υποδύθηκε, επίσης, τον ταραχοποιό Ace Hubbard (Love of Life, 1964), τον καθηγητή Paul Britton (The Secret Storm, 1964-65), τον Edward Quartermaine (General Hospital) και το Harold Johnson (The Bay). Το Νοέμβριο του 2004 εκδόθηκε το βιβλίο του με τίτλο Please, Spell the Name Right, στο οποίο περιγράφει τις εμπειρίες του έπειτα από μία καριέρα 50 ετών στην υποκριτική. Η Τόμπι Μπράουν ήταν η σύζυγος του Άλαν, από το 1958 έως και τον θάνατό της (2001). Το ζεύγος απέκτησε τρεις γιους. Ο Άλαν απεβίωσε οκτώ μόλις ημέρες μετά τα 84α γενέθλιά του. Πολυμέσα σχετικά με το θέμα Jed Allan στο Wikimedia Commons
Μπράιαν Ζακ

Ο Μπράιαν Ζακ (αγγλ.: Brian Jacques, 15 Ιουνίου 1939, Λίβερπουλ, Αγγλία - 5 Φεβρουαρίου 2011) ήταν Άγγλος συγγραφέας. Ο Μπράιαν Ζακ γεννήθηκε το 1939 στο Λίβερπουλ, όπου και μεγάλωσε. Στην ηλικία των 15 ετών μπάρκαρε σε ένα πλοίο και πριν επιστρέψει στην πατρίδα του, ταξίδεψε σε ολόκληρο τον κόσμο. Για χρόνια είχε δική του εκπομπή στο BBC με υψηλή ακροαματικότητα. Ο Μπράιαν Ζακ είναι γνωστός σε όλο τον κόσμο ως πολυβραβευμένος συγγραφέας. Τα επικά του μυθιστορήματα για τους κατοίκους του Ρέντγουολ έχουν πουλήσει παγκοσμίως περισσότερα από 2 εκατομμύρια αντίτυπα. Πέθανε το 2011, σε ηλικία 71 ετών.

 Σειρά βιβλίων Redwall (Ρέντγουολ) Ρέντγουολ (Redwall) (1986) Mossflower (1988) Mattimeo (1989) Mariel of Redwall (1991) Salamandastron (1992) Μάρτιν ο πολεμιστής (Martin the Warrior) (1993) The Bellmaker (1994) Η θύελλα του Ρέντγουολ (Outcast of Redwall) (1995) Τα μαργαριτάρια της ενυδρίδας (The Pearls of Lutra) (1996) Η μεγάλη περιπολία (The Long Patrol) (1997) Marlfox (1998) Ο θρύλος του Λουκ (The Legend of Luke) (1999) Lord Brocktree (2000) The Taggerung (2001) Triss (2002) Loamhedge (2003) Rakkety Tam (2004) High Rhulain (2005) Eulalia (2007) Doomwyte (16 Οκτωβρίου, 2008)Εικονογραφημένα βιβλία του Ρέντγουολ Redwall (Ρέντγουολ) Το μεγάλο συμπόσιο του Ρέντγουολ (The Great Redwall Feast) (1996) Ένα χειμωνιάτικο παραμύθι του Ρέντγουολ (A Redwall Winter's Tale) (2001)Οι φυλές του Ρέντγουολ Οι φυλές των κουναβιών του Ρέντγουολ (Tribes of Redwall Badgers) (2001) Οι φυλές των ενυδρίδων του Ρέντγουολ (Tribes of Redwall Otters) (2002) Οι φυλές των ποντικιών του Ρέντγουολ (Tribes of Redwall Mice) (2003)Παράξενα βιβλία του Redwall: Ο χάρτης και το μυστήριο του Ρέντγουολ (Redwall Map & Riddler) (1997) Ο φίλος και ο εχθρός του (Redwall Friend & Foe) (2000) Το βιβλίο μαγειρικής του Ρέντγουολ (The Redwall Cookbook) (2005)Σειρά βιβλίων: "Castaways of the Flying Dutchman" Οι ναυαγοί του Ιπτάμενου Ολλανδού(Castaways of the Flying Dutchman) (2001) Το πρόσταγμα του αγγέλου (The Angel's Command) (2003) Το ταξίδι των σκλάβων (Voyage of Slaves) (2006) Μία τέταρτη νουβέλα της σειράς βιβλίων "Castaways" έχει ανακοινωθεί ότι θα βρίσκεται στα ράφια των βιβλιοπωλέιων το 2008.Βιβλία του που δεν ανήκουν σε σειρές βιβλίων: Εφτά παράξενα και στοιχειωμένα παραμύθια (Seven Strange and Ghostly Tales) (1991) Ούρσο Μπόύνοβ, ο μικροσκοπικός πατέρας όλων των αρκούδων (Urso Brunov, Little Father of All Bears) (2003) Ο Ribbajack και άλλες περίεργες διηγήσεις (The Ribbajack & Other Curious Yarns) (2004) Ο Ούρσο Μπρούνοβ και ο λευκός αυτοκράτορας (Urso Brunov and the White Emperor) (2008)Θέατρο Brown Bitter, Wet Nellies and Scouse Πολυμέσα σχετικά με το θέμα Brian Jacques (author) στο Wikimedia Commons
Ρούντολφ Βάιγκλ

Ο Ρούντολφ Στέφαν Βάιγκλ (Rudolph Stefan Weigl, 2 Σεπτεμβρίου 1883, Πσέροφ, Μοραβία – 11 Αυγούστου 1957, Ζακοπάνε) ήταν Πολωνός ιατρός ανοσιολόγος, γνωστός ως ο επιστήμονας που πέτυχε το 1936 να κατασκευάσει το πρώτο αποτελεσματικό εμβόλιο κατά του επιδημικού τύφου. Ο Βάιγκλ εργάστηκε κατά τη διάρκεια του Ολοκαυτώματος για να σώσει τις ζωές αμέτρητων Εβραίων, αναπτύσσοντας το εμβόλιο κατά του τύφου και παρέχοντας καταφύγιο για την προστασία όσων υπέφεραν από τους Ναζί στην κατεχόμενη Πολωνία. Για τις συνεισφορές του, ονομάστηκε Δίκαιος των Εθνών το 2003.

 Ο πατέρας του Ρούντολφ έχασε νωρίς τη ζωή του, λόγω ενός ατυχήματος με ποδήλατο. Αργότερα η μητέρα του συνήψε έναν δεύτερο γάμο με έναν Πολωνό εκπαιδευτικό και η οικογένεια τελικά μετακόμισε στη χώρα του θετού πατέρα. Απόφοιτος της Σχολής Βιολογικών Επιστημών του Πανεπιστημίου του Λβουφ, ο Βάιγκλ πραγματοποίησε ακολούθως διδακτορικές σπουδές στα αντικείμενα της ιστολογίας, της ζωολογίας και της συγκριτικής ανατομίας. Μετά από πολύχρονες προσπάθειες, μελέτες και έρευνες, έθεσε ως στόχο του την καταπολέμηση του τύφου που εκείνη την εποχή προκαλούσε τεράστιο αριθμό θανάτων στην Ευρώπη. Το 1914 κατατάχθηκε στον στρατό, όπου εργάστηκε ως παρασιτολόγος. Μετά από την κατάληψη της Πολωνίας από τους ναζί (1939) ο Βάιγκλ ίδρυσε εργοστάσιο παραγωγής εμβολίων και έσωσε τη ζωή τουλάχιστον 5.000 ασθενών στην Ευρώπη αλλά και σε πολλές χώρες του εξωτερικού, όπου διέθετε τα εμβόλιά του. Προτάθηκε δις (1942, 1948) για το Βραβείο Νόμπελ αλλά η υποψηφιότητά του ακυρώθηκε την πρώτη φορά από τους Γερμανούς κατακτητές και τη δεύτερη από το μεταπολεμικό καθεστώς της χώρας του, το οποίο τον κατηγόρησε (ψευδώς) ότι είχε συνεργασθεί με τις κατοχικές αρχές. Newsbomb: «Ρούντολφ Βάιγκλ: Ποιος ήταν και γιατί τον τιμά σήμερα με doodle η Google» Biography of Weigl (1967) του Stefan Kryński Page with many Weigl links and pictures Overview of the experiment – Maintenance of human-fed live lice in the laboratory and production of Weigl's exanthematous typhus vaccine (1999) του Wacław Szybalski Ann. Acad. Med. Gedan., 1974, 4, 19–51 των Stefan Krynski, Eugeniusz Becla, and Marian Machel Bibliography of typhus and Weigl history articles from PubMed Nominations for the Nobel Prize between 1930–1939 News article about the receipt of "Righteous Among the Nations of the World" medal for helping Jews during World War II Αρχειοθετήθηκε 2007-03-25 στο Wayback Machine. Recollections of Halina Szymanska Ogrodzinska, reporting the underground activities of the Weigl Institute Αρχειοθετήθηκε 2009-06-04 στο Wayback Machine. Pictures of the Weigl Institute and a little history How Charles Nicolle of the Pasteur Institute discovered that epidemic typhus is transmitted by lice: reminiscences from my years at the Pasteur Institute in Paris Αρχειοθετήθηκε 2008-12-01 στο Wayback Machine. by Ludwik Gross, August 6, 1996 Scientists Created A Typhus Vaccine In A 'Fantastic Laboratory'. Fresh Air, NPR books author interviews, July 22, 2014.
NGC 112

Ο NGC 112 είναι σπειροειδής γαλαξίας στον αστερισμό Ανδρομέδα. Απέχει 295 εκατομμύρια έτη φωτός και έχει διάμετρο της τάξεως των 75.000 ετών φωτός. Τον ανακάλυψε ο Αμερικανός αστρονόμος Λιούις Α. Σουίφτ (Lewis Swift) στις 17 Σεπτεμβρίου 1885.

 Δεδομένα για το NGC 112 στα NGC/IC Database (Αγγλικά), SIMBAD (Αγγλικά), NASA Extragalactic Database (Αγγλικά), SEDS (Αγγλικά) και VizieR Service (Αγγλικά) Εικόνες του NGC 112 στο Aladin (Αγγλικά) και στο SkyView (Αγγλικά) Πολυμέσα σχετικά με το θέμα NGC 112 στο Wikimedia Commons
Γιάννης Γαβριηλίδης

Ο Ιωάννης Γαβριηλίδης του Βασιλείου (1917-1987) ήταν Έλληνας δικηγόρος, αντιστασιακός και πολιτικός της Αριστεράς. Υπηρέτησε ως βουλευτής Κιλκίς από το 1958 ως το 1961 και ξανά από το 1963 ως το 1964.

 Γεννήθηκε στο Τσέπικ του Καυκάσου στις 30 Ιανουαρίου 1917 και από την παιδική του ηλικία εγκαταστάθηκε στην Κοκκινιά Κιλκίς. Σπούδασε νομικά στο Πανεπιστήμιο Θεσσαλονίκης. Ορφάνεψε πολύ νωρίς από πατέρα και την κηδεμονία του ανέλαβε ο θείος του, Κώστας Γαβριηλίδης, γραμματέας της ΑΚΕ. Ξεκίνησε να δικηγορεί από την ηλικία των 30 ετών.Ανέπτυξε έντονη αντιστασιακή δράση από το 1941 και ορίστηκε σύμβουλος των λαϊκών δικαστηρίων του ΕΛΑΣ, έχοντας συνδέσει το όνομά του με την απόφαση "να μην εκτελείται κανένας ταγματασφαλίτης χωρίς προηγούμενη νομική διαδικασία και δικαστική απόφαση". Εξελέγη βουλευτής για πρώτη φορά με την ΕΔΑ (ενώ ήταν εξόριστος και σε άδεια) το 1958 στην εκλογική περιφέρεια Κιλκίς. Επανεξελέγη με το ίδιο κόμμα στις 1963. Ο Γαβριηλίδης υπέστη διώξεις εξαιτίας της αντιστασιακής του δράσης και της υποστήριξής του στον κομμουνισμό, έχοντας εξοριστεί σε ξερονήσια και στη Μακρόνησο μετά την απελευθέρωση. Επιπρόσθετα, κατά την περίοδο της χούντας εκτοπίστηκε στη Γυάρο. Ήταν επίλεκτο μέλος της Ευξείνου Λέσχης. Ήταν παντρεμένος με την Ελισάβετ Στεφανίδου και είχαν δύο παιδιά, τον Βασίλη και την Αθηνά συζυγο του Ντίνου Μεταλλιδη. Απεβίωσε στη Θεσσαλονίκη στις 2 Σεπτεμβρίου 1987 και κηδεύτηκε την επομένη από τον ιερό ναό Αγίου Δημητρίου Κιλκίς.
Κύπελλο Ελλάδας πετοσφαίρισης ανδρών 2006-2007

Το Κύπελλο Ελλάδας πετοσφαίρισης ανδρών 2006-07 διεξήχθη σε μορφή Φάιναλ−8, στην οποία πήραν μέρος οι ομάδες που κατέλαβαν τις Θέσεις 1-8 στο τέλος του Α΄ γύρου της κανονικής περιόδου του πρωταθλήματος. Το Φάιναλ−8 διεξήχθη στην Πάτρα, στο γυμναστήριο «Δημήτριος Τόφαλος», 28 Φεβρουαρίου με 3 Μαρτίου 2007. Το τρόπαιο κατέκτησε ο Παναθηναϊκός για πρώτη φορά μετά από 22 χρόνια. Πολυτιμότερος Παίκτης (MVP) αναδείχθηκε ο Αμαράλ Ντάντε.

 Ο τελικός διεξήχθη στις 3 Μαρτίου 2007 στην Πάτρα, στο Γυμναστήριο «Δημήτριος Τόφαλος». Ο Παναθηναϊκός επεκράτησε με 3−0 του Γ.Σ. Λαμία και κατέκτησε το 4ο κύπελλο στην ιστορία του. MVP: Αμαράλ Ντάντε (Παναθηναϊκός) Διαιτητές: Αντωνούλης, Καραμπέτσος. Συνθέσεις: Παναθηναϊκός (Ντος Σάντος): Ανδρεάδης 4, Μαρσέλο 3, Γκόμεζ 11, Πανταλέων 8, Ντάντε 9 (1 άσος), Μπάεφ 12 / Στεφάνου (λ.− 69% υποδοχή), Λάππας, Γκιρτζίκης. Δεν έπαιξαν: Προύσαλης, Κουρούπης, Αγκάμεζ. Γ.Σ. Λαμία (Ανδρεόπουλος): Κυριακίδης 4π., Βιαφάρα 9 (1 άσος), Μπαρούτοφ 19 (2 άσοι), Λιβαθηνός 2 (1 άσος), Παπαθωμόπουλος 1, Παπάζογλου 4, Μουνιόθ (λ.− 73% υποδοχή), Τιτόπουλος, Κρέτσης Κύπελλο Ελλάδας Ανδρών 2007 greekvolley.eu Αρχειοθετήθηκε 2021-01-04 στο Wayback Machine. Όλοι οι τελικοί του Κυπέλλου Ανδρών έως το 2019 www.volleynews.gr Αρχειοθετήθηκε 2023-03-09 στο Wayback Machine. «Κύπελλο Ανδρών 07». Αρχειοθετήθηκε από το πρωτότυπο στις 6 Ιουλίου 2009. archive.sport.gr
Χαοτική Διάσταση

Οι Χαοτική Διάσταση είναι συγκρότημα punk μουσικής από την Πάτρα που σχηματίστηκε το 1986. Το συγκρότημα αποτελείται από τους Τάκη (φωνητικά, τύμπανα), Κώστα (κιθάρα) και Απόστολο (μπάσο). Πρώτη τους δουλεία το 1992 με την κασέτα Τα χρόνια της σιωπής. Έχουν δώσει συναυλίες σε πολλά μέρη της Ελλάδας.

 Τα χρόνια της σιωπής (κασέτα), 1992 Πολίτες της Κόλασης, 1993 Το μαγικό βοτάνι (συλλογή, συμμετοχή στο κομμάτι "Θεατής"), 1994 Σκουπιδότοποι ονείρων (κασέτα), 1994 Δεν Περιμένω, 1995 Greek H.C. Punk Vol. 2 (κασέτα), 1996 Underground 97 (συμμετοχή), 1997 Underground 98 (συμμετοχή), 1998 Χαοτική Διάσταση Αρχειοθετήθηκε 2007-12-13 στο Wayback Machine. στο anexartisi.gr
Γ΄ κατηγορία ποδοσφαίρου ανδρών Κύπρου 1978-79

Η Γ΄ κατηγορία Κύπρου 1978-79 αποτέλεσε το 8ο πρωτάθλημα στη Γ΄ κατηγορία ποδοσφαίρου της Κύπρου. Το πρωτάθλημα κατέκτησε ο Ορφέας Λευκωσίας για 1η φορά στην ιστορία του.

 Στο πρωτάθλημα της Γ΄ κατηγορία την περίοδο 1978-79 συμμετείχαν 10 ομάδες. Οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Η πρωταθλήτρια ομάδα προβιβάστηκε στην Β΄ κατηγορία 1979-80. Η τελευταία ομάδα υποβιβάστηκε στα αγροτικά πρωταθλήματα. Η νίκη βαθμολογείτο με 2 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό. Ομάδες που δεν συμμετείχαν στο πρωτάθλημαΟμάδες που προήχθησαν στην Β΄ κατηγορία 1978-79 Άδωνις ΙδαλίουΟμάδες που διαβαθμίστηκαν στα αγροτικά πρωταθλήματα: Εθνικός Αστέρας ΛεμεσούΟμάδες που συμμετείχαν στο πρωτάθλημαΟμάδες που διαβαθμίστηκαν από την Β΄ κατηγορία 1977-78 Ορφέας Λευκωσίας Η τελική βαθμολογία του πρωταθλήματος ήταν: Το σύστημα βαθμολόγησης που ίσχυε ήταν: Νίκη=2 βαθμοί, Ισοπαλία=1 βαθμός, Ήττα=0 βαθμοί «Ο ΟΡΦΕΑΣ άξιος πρωταθλητής». Χαραυγή: σελ. 6. 13 Φεβρουαρίου 1979. «ΦΑΡΟΣ-ΑΧΙΛΛΕΑΣ 1-0». Χαραυγή: σελ. 4. 22 Φεβρουαρίου 1979. «Ο Ορφέας πρωταθλητής». Θάρρος: σελ. 2. 12 Φεβρουαρίου 1979. Α΄ κατηγορία ποδοσφαίρου ανδρών Κύπρου 1978-79 Β΄ κατηγορία ποδοσφαίρου ανδρών Κύπρου 1978-79 Κύπελλο Κύπρου ποδοσφαίρου ανδρών 1978-79
1099 Φιγκνερία

Η Φιγκνερία (Figneria) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,051. Ανακαλύφθηκε το 1928 από τον Ρώσο αστρονόμο Γκριγκόρι Νικολάεβιτς Νέουιμιν, που παρατηρούσε από το Σιμέις της Κριμαίας, και πήρε το όνομά της από το επώνυμο της Ρωσίδας επαναστάτριας Βέρα Φίγκνερ (1852-1942).

 Η μέση διάμετρος της Φιγκνερίας εκτιμάται σε 29,38 χιλιόμετρα. Η μάζα της εκτιμάται σε 27 τρισεκατομμύρια τόνους. Ο φασματικός τύπος της είναι άγνωστος, ενώ το άλβεδό της είναι 0,1415. Η Φιγκνερία περιστρέφεται γύρω από τον εαυτό της μία φορά κάθε 13 ώρες και 35 λεπτά. Η μέση θερμοκρασία στην επιφάνειά της εκτιμάται ότι είναι περίπου 115 ως 120 βαθμοί C υπό το μηδέν. Τροχιά από το JPL (Java) / Εφημερίδα
Προπανοθειόλη-2

Η προπανοθειόλη-2 ή ισοπροπυλομερκαπτάνη ή 2-υδροθειοπροπάνιο είναι η οργανική χημική ένωση με σύντομο συντακτικός τύπο CH3CH(SH)CH3. Το μόριό της αποτελείται από μια ισοπροπυλομάδα [(CH3)2CH-] και μια υδροθειομάδα (-SH). Πρόκειται για το θειούχο ανάλογο της προπανόλης-2. Η παρουσία, ωστόσο, του ατόμου του θείου, αντί αυτού του οξυγόνου, διαφοροποιεί πολλές ιδιότητες, όπως π.χ. στο ότι η προπανοθειόλη-2 είναι πολύ πτητικότερη από την προπανόλη-2 (παρόλο που έχει μεγαλύτερη μοριακή μάζα), γιατί στην πρώτη εξαφανίζεται το αποτέλεσμα του δεσμού υδρογόνου που υπάρχει στη δεύτερη. Με βάση το χημικό τύπο της, C3H8S, έχει δύο (2) ισομερή θέσης: Προπανοθειόλη-1 ή προπανοθειόλη με σύντομο συντακτικό τύπο CH3CH2CH2SH Αιθυλομεθυλοθειαιθέρας ή μεθυλοθειοαιθάνιο με σύντομο συντακτικό τύπο CH3CH2SCH3

 Με επίδραση όξινου θειούχου καλίου (KHS) σε ισοπροπυλαλογονίδιο (CH3CHXCH3) παράγεται προπανοθειόλη-2: Με επίδραση υδροθείου (H2S) σε προπανόλη-2 [CH3CH(OH)CH3), παρουσία διοξειδίου του θορίου (ThO2), παράγεται προπανοθειόλη-2: 1. Η προπανοθειόλη-2 συμπεριφέρεται ως ασθενές οξύ, οπότε σχηματίζει προπανοθειολικά άλατα-2 (ή «ισοροπυλομερκαπτίδια») με βάσεις, όπως το υδροξείδιο του νατρίου (NaOH): 2. Επίσης και με ορισμένα οξείδια, όπως το οξείδιο του υδραργύρου (HgO): Όπως οι αλκοόλες παράγουν εστέρες με οξέα, έτσι και οι θειόλες παράγουν θειολεστέρες με αυτά. Π.χ. με επίδραση καρβονικών οξέων σε προπανοθειόλη-2: Με επίδραση καρβονυλικών ενώσεων παράγονται θειοκετάλες: Με επίδραση χλωριούχου χαλκού (CuCl2) παράγεται διισοπροπυλοδιθειαιθέρας: Με οξείδωση προπανοθειόλης-2 παράγεται προπανοσουλφονικό οξύ-2 [CH3CH(SO3HCH3]: 1. Με επίδραση φωσφορώδη τριαιθυλεστέρα [(CH3CH2O)3P] παράγεται προπάνιο (CH3CH2CH3): 2. Με επίδραση υδρογόνου και με καταλύτη νικέλιο (μέθοδος Raney) παράγεται προπάνιο (CH3CH2CH3): SCHAUM'S OUTLINE SERIES, «ΟΡΓΑΝΙΚΗ ΧΗΜΕΙΑ», Μτφ. Α. Βάρβογλη, 1999 «Ασκήσεις και προβλήματα Οργανικής Χημείας» Ν. Α. Πετάση 1982 Αναστάσιου Βάρβογλη, «Χημεία Οργανικών Ενώσεων», Παρατηρητής, Θεσσαλονίκη 1991 Καραγκιοζίδη Σ. Πολυχρόνη, «Ονοματολογία Οργανικών Ενώσεων στα Ελληνικά & Αγγλικά» Β΄ Έκδοση, Θεσσαλονίκη 1991 Νικολάου Ε. Αλεξάνδρου, «Γενική Οργανική Χημεία», Εκδόσεις Ζήτη, Θεσσαλονίκη 1985 Δημητρίου Ν. Νικολαΐδη, «Ειδικά Μαθήματα Οργανικής Χημείας», ΑΠΘ, θεσσαλονίκη 1983 Νικολάου Ε. Αλεξάνδρου, Αναστάσιου Βάρβογλη, Φαίδωνα Χατζημηχαλάκη, «Εργαστηριακός Οδηγός», Εκδόσεις Ζήτη, Θεσσαλονίκη 1986
Μαρκολίνο Μόκο

Ο Μαρκολίνο Ζοσέ Κάρλος Μόκο (πορτογαλικά: Marcolino José Carlos Moco‎, Τσιτούε, Εκούνια, 19 Ιουνίου 1953) είναι πολιτικός από την Ανγκόλα. Ήταν ο 3ος πρωθυπουργός της Ανγκόλας από τις 2 Δεκεμβρίου 1992 έως τις 3 Ιουνίου 1996. Υπηρέτησε ως ο πρώτος Εκτελεστικός Γραμματέας της Κοινότητας Χωρών Πορτογαλικής Γλώσσας, γνωστής και ως Κοινοπολιτεία Lusophone.

 Ο Μόκο απομακρύνθηκε από τη θέση του από τον Πρόεδρο Ζοζέ Εντουάρντο ντος Σάντος. Ο Σάντος απομάκρυνε ολόκληρο το υπουργικό συμβούλιο μαζί με τον διοικητή της κεντρικής τράπεζας σε μια προσπάθεια να θεωρηθεί αποφασιστικός. Ο Μόκο ήταν μέλος του Λαϊκού Κινήματος για την Απελευθέρωση της Ανγκόλας (MPLA), του κόμματος του Προέδρου, το οποίο ήταν το κυβερνών κόμμα μέχρι το 1991, λίγο πριν ο Μόκο γίνει Πρωθυπουργός (με διακοπή από μια κυβέρνηση εθνικής ενότητας, μετά από την οποία το MPLA έγινε και πάλι το κυβερνών κόμμα μέχρι σήμερα). Τον Ιούλιο του 1996, ο Μόκο έγινε ο πρώτος Εκτελεστικός Γραμματέας της Κοινότητας Χωρών Πορτογαλικής Γλώσσας, ενός νέου διεθνούς οργανισμού στον οποίο προσχώρησαν η Πορτογαλία και οι περισσότερες από τις πρώην αποικίες της, συμπεριλαμβανομένης της Ανγκόλας. Η θητεία του Μόκο ως Εκτελεστικού Γραμματέα έληξε το 2000.
Ροουσάν Ερσάντ

Η Μπέγκαμ Ροουσάν Ερσάντ (γεννημένη στις 19 Ιουλίου 1941) είναι Μπανγκλαντεσιανή πολιτικός, η οποία είναι ηγέτιδα της Αντιπολίτευσης στο 10ο μπανγκλαντεσιανό κοινοβούλιο. Είναι μέλος του προεδρείου του Κόμματος Τζατίγια (Ερσάντ) και σύζυγος του πρώην μπανγκλαντεσιανού προέδρου Χουσεΐν Μοχάμεντ Ερσάντ, με τον οποίο παντρεύτηκε το 1956.

 Ως Πρώτη Κυρία, η Ερσάντ ήταν ενεργή στην κοινωνική πρόνοια και στην προώθηση των δικαιωμάτων των γυναικών και των παιδιών. Ήταν ο "αρχηγός και προστάτης του Μπαγκλαντές Τζατίγια Μοχίλα Σάνγκσθα".Το 1975, έγινε ο ιδρυτής-Πρόεδρος του Σένα Παριμπάρ Καλιγιάν Σαμιτί. Παρακολούθησε την Σύμβαση για την Κατάχρηση Ναρκωτικών του ΟΗΕ το 1985.
Ταυτοδύναμος πίνακας

Στην γραμμική άλγεβρα, ένας πίνακας A {\displaystyle A} λέγεται ταυτοδύναμος (ή αδύναμος) όταν A 2 = A {\displaystyle A^{2}=A} .Οι ταυτοδύναμοι πίνακες αντιστοιχούν σε γραμμικούς μετασχηματισμούς που είναι προβολές. Αυτό σημαίνει ότι το να εφαρμόσουμε τον μετασχηματισμό πάνω από μία φορά είναι ισοδύναμο με το να τον εφαρμόσουμε μία φορά.

 Ο ταυτοτικός πίνακας είναι ταυτοδύναμος, καθώς I 2 = I ⋅ I = I {\displaystyle I^{2}=I\cdot I=I} . Το ίδιο και ο μηδενικός καθώς 0 2 = 0 ⋅ 0 = 0 {\displaystyle 0^{2}=0\cdot 0=0} . Μερικά συγκεκριμένα παραδείγματα ταυτοδύναμων πινάκων είναι A = [ 0 0 0 1 ] , B = [ 5 2 − 10 − 4 ] , C = [ 2 − 2 − 4 − 1 3 4 1 − 2 − 3 ] . {\displaystyle A={\begin{bmatrix}0&0\\0&1\end{bmatrix}},\quad B={\begin{bmatrix}5&2\\-10&-4\end{bmatrix}},\quad C={\begin{bmatrix}2&-2&-4\\-1&3&4\\1&-2&-3\end{bmatrix}}.} Πιο γενικά, ένας πίνακας A {\displaystyle A} διαστάσεων 2 × 2 {\displaystyle 2\times 2} είναι ταυτοδύναμος ανν έχει την μορφή A = [ a 0 0 d ] {\displaystyle A={\begin{bmatrix}a&0\\0&d\\\end{bmatrix}}} για a , d ∈ { 0 , 1 } {\displaystyle a,d\in \{0,1\}} ή A = [ a b c 1 − a ] {\displaystyle A={\begin{bmatrix}a&b\\c&1-a\end{bmatrix}}} και a 2 − a = b c {\displaystyle a^{2}-a=bc} . Για κάθε n ∈ N + {\displaystyle n\in \mathbb {N} _{+}} , A n = A {\displaystyle A^{n}=A} . Κάθε ιδιοτιμή ενός ταυτοδύναμου πίνακα είναι είτε 0 {\displaystyle 0} ή 1 {\displaystyle 1} . Το ίχνος ενός ταυτοδύναμου πίνακα A {\displaystyle A} είναι φυσικός αριθμός. Η ορίζουσα det ⁡ ( A ) {\displaystyle \operatorname {det} (A)} ενός ταυτοδύναμου πίνακα A {\displaystyle A} είναι είτε 0 {\displaystyle 0} είτε 1 {\displaystyle 1} . Ένας πίνακας A {\displaystyle A} είναι ταυτοδύναμος ανν o I − A {\displaystyle I-A} είναι ταυτοδύναμος. Στο πρόβλημα της γραμμικής παλινδρόμισης δοσμένων X {\displaystyle X} και y {\displaystyle y} καλούμαστε να βρούμε το β {\displaystyle \beta } ώστε να ελαχιστοποιήσουμε την παράσταση ( y − X β ) T ( y − X β ) {\displaystyle (y-X\beta )^{T}(y-X\beta )} .Το βέλτιστο β {\displaystyle \beta } δίνεται από τον τύπο β ^ = ( X T X ) − 1 X T y {\displaystyle {\hat {\beta }}=(X^{T}X)^{-1}X^{T}y} με βέλτιστη τιμή είναι e ^ T e ^ {\displaystyle {\hat {e}}^{T}{\hat {e}}} όπου e ^ = y − X β ^ = ( I − X ( X T X ) − 1 X T ) y {\displaystyle {\hat {e}}=y-X{\hat {\beta }}=(I-X(X^{T}X)^{-1}X^{T})y} .Ο πίνακας M = I − X ( X T X ) − 1 X T {\displaystyle M=I-X(X^{T}X)^{-1}X^{T}} είναι ταυτοδύναμος και επομένως e ^ T e ^ = y T M y {\displaystyle {\hat {e}}^{T}{\hat {e}}=y^{T}My} , M 2 = ( I − X ( X T X ) − 1 X T ) ⋅ ( I − X ( X T X ) − 1 X T ) = I − 2 X ( X T X ) − 1 X T + X ( X T X ) − 1 X T = I − X ( X T X ) − 1 X T = M . {\displaystyle {\begin{aligned}M^{2}&=(I-X(X^{T}X)^{-1}X^{T})\cdot (I-X(X^{T}X)^{-1}X^{T})\\&=I-2X(X^{T}X)^{-1}X^{T}+X(X^{T}X)^{-1}X^{T}\\&=I-X(X^{T}X)^{-1}X^{T}\\&=M.\end{aligned}}}
Τσάρλστον (Δυτική Βιρτζίνια)

Το Τσάρλεστον (αγγλικά: Charleston, West Virginia), είναι πόλη των ΗΠΑ, πρωτεύουσα και της αμερικανικής πολιτείας της Δυτικής Βιρτζίνια και έδρα της κομητείας Κανάγουα. Βρίσκεται στη συμβολή των ποταμών Ελκ και Κανάγουα. Σύμφωνα με την απογραφή του 2010, είχε 51.400 κατοίκους, ενώ η μητροπολιτική περιοχή της είχε 304.214. Σύμφωνα με τις εκτιμήσεις του 2021, ο πληθυσμός της μητροπολιτικής περιοχής, ανέρχεται σε 250.662 κατοίκους. Η μητροπολιτική περιοχή είναι η δεύτερη μεγαλύτερη στην πολιτεία της Δυτικής Βιρτζίνια πίσω από την μητροπολιτική περιοχή του Χάντινγκτον.

 Η πρώτη μόνιμη εγκατάσταση στη περιοχή της πόλης ήταν το Φορτ Λη, το οποίο χτίστηκε τη περίοδο 1787-8 από τον συνταγματάρχη Σαβάννα Κλέντενιν. Φαίνεται ότι η πόλη το όνομά της από το πατέρα του συνταγματάρχη Τσαρλς. Η πόλη αρχικά ονομάστηκε Τσαρλς Τόουν, και μετά μετονομάστηκε το 1818 σε Τσάρλεστον, για να μη συγχέεται με ένα Τσαρλς Τόουν το οποίο βρίσκεται στο ανατολικό άκρο της πολιτείας. Το 1791, ο Ντάνιελ Μπουν έγινε μέλος της συνέλευσης της κομητείας Κανάγουα. Οι πρώτες βιομηχανίες που αναπτύχθηκαν στο Τσάρλεστον ήταν η εξόρυξη αλατιού και εν συνεχεία ο γαιάνθρακας. Στις αρχές του 20ου αναπτύχθηκαν στη περιοχή οι βιομηχανίες χημικών. Σήμερα, το εμπόριο, οι επιχειρήσεις κοινής ωφέλειας, η κυβέρνηση, ο τομέας της υγείας και η εκπαίδευση διαδραματίζουν τον κεντρικό ρόλο στην οικονομία της πόλης. Το 1870, το Τσάρλεστον έγινε πρωτεύουσα της πολιτείας της Δυτικής Βιρτζίνιας, η οποία αποσχίστηκε το 1863 από την υπόλοιπη Βιρτζίνια. Η προηγούμενη πρωτεύουσα ήταν το Γουίλινγκ. Πολυμέσα σχετικά με το θέμα Charleston, West Virginia στο Wikimedia Commons
Ακροπόταμος Αιτωλοακαρνανίας

Για συνώνυμους οικισμούς στην Ελλάδα δείτε το λήμμα: Ακροπόταμος (αποσαφήνιση) Ο Ακροπόταμος είναι πεδινός οικισμός του Δήμου Αγρινίου της Περιφερειακής Ενότητας Αιτωλοακαρνανίας. Σύμφωνα με την απογραφή του 2011, ο πληθυσμός του ανέρχεται στους 108 κατοίκους.

 Ο Ακροπόταμος βρίσκεται βορειοδυτικά της λίμνης Τριχωνίδας στον κάμπο του Αγρινίου σε απόσταση 4 χλμ. νοτιοανατολικά από το κέντρο της πόλης και ουσιαστικά αποτελεί περίχωρό της. Είναι κτισμένος στις δυτικές όχθες του χείμαρρου Ερμίτσα, σε υψόμετρο 110 μέτρων, ενώ στις ανατολικές είναι η Νέα Αβόρανη και στη βόρεια άκρη του χωριού περνάει η Ε.Ο. Αγρινίου - Θέρμου. Απογράφεται επίσημα για πρώτη φορά το 1991 ως οικισμός του δήμου Αγρινίου. Σύμφωνα με το πρόγραμμα Καλλικράτης ανήκει στη δημοτική κοινότητα Αγρινίου που υπάγεται στη δημοτική ενότητα Αγρινίου του Δήμου Αγρινίου.
Άντονι Φάουτσι

Ο Άντονι Στίβεν Φάουτσι (24 Δεκεμβρίου 1940) είναι διακεκριμένος Αμερικανός ιατρός και ανοσιολόγος, που υπηρέτησε ως διευθυντής του Εθνικού Ινστιτούτου Αλλεργίας και Λοιμωδών Νοσημάτων (NIAID) από το 1984 μέχρι το 2022. Από τον Ιανουάριο του 2020, ήταν ένας από τους επικεφαλής της Ειδικής Ομάδας Κορωνοϊού του Λευκού Οίκου για την αντιμετώπιση της πανδημίας του COVID-19 στις Ηνωμένες Πολιτείες. Ο Φάουτσι θεωρείται ένας από τους πιο αξιόπιστους ιατρούς των ΗΠΑ και έχει υπηρετήσει στη δημόσια υγεία σε διάφορες θέσεις για πάνω από 50 χρόνια, ενώ υπήρξε σύμβουλος κάθε προέδρου των ΗΠΑ μετά από τον Ρόναλντ Ρήγκαν. Συνταξιοδοτήθηκε στις 31 Δεκεμβρίου του 2022.

 Γεννήθηκε στο Μπρούκλιν της Νέας Υόρκης. Πατέρας του ήταν ο Στήβεν Φάουτσι και μητέρα η Ευγενία Έιμπις Φάουτσι, φαρμακοποιοί. Ο Φάουτσι φοίτησε στο Regis High School, στο Μανχάταν και αποφοίτησε το 1958. Στη συνέχεια στο College of the Holy Cross, αποφοίτησε το 1962. Στη συνέχεια, φοίτησε στην ιατρική σχολή στο Cornell University Medical College, όπου αποφοίτησε με διδακτορικό δίπλωμα το 1966. Στη συνέχεια ολοκλήρωσε την πρακτική άσκηση και την παραμονή στην εσωτερική ιατρική στο νοσοκομείο New York Hospital-Cornell Medical Center.Το 1985 νυμφεύτηκε την Κριστίν Γκράντι και απόκτησαν μαζί τρεις θυγατέρες. Τον Απρίλιο 2023, η Ακαδημία Αθηνών εξέλεξε τιμητικά τον Άντονι Φάουτσι ως ξένο εταίρο της στην επιστήμη της Ιατρικής.
Διδύμη Σύρου

Η Διδύμη ή Γάιδαρος ή Γαϊδουρονήσι είναι μικρή ακατοίκητη βραχονησίδα που βρίσκεται απέναντι από το λιμάνι της Ερμούπολης, στο ανατολικό τμήμα της Σύρου. Διοικητικά ανήκει στη Δημοτική Ενότητα Ερμουπόλεως, η οποία υπάγεται στον Δήμο Σύρου - Ερμούπολης. Πριν το Πρόγραμμα Καλλικράτης υπαγόταν στον Δήμο Ερμουπόλεως. Το νησί διαθέτει ένα μεγάλο φάρο και μερικές μικρές παραλίες. Σε κοντινή απόσταση βρίσκεται η επίσης ακατοίκητη βραχονησίδα Στρογγυλό.

 Ο φάρος του νησιού θεμελιώθηκε με βασιλική δαπάνη στις 25 Ιανουαρίου 1834 για το πρώτο έτος της βασιλείας του Όθωνα. Αρχιτέκτονας ήταν ο Βαυαρός Γιόχαν Ερλάχερ, ενώ κατασκευάστηκε από τη Γαλλική εταιρεία φάρων.Εντάχθηκε στο Ελληνικό φαρικό δίκτυο μετά τους Βαλκανικούς Πολέμους το 1912-13. Στη διάρκεια του Β΄ Παγκοσμίου Πολέμου καταστράφηκε ένα μέρος του φάρου. Επισκευάστηκε το 1948 και από τότε λειτουργεί εκπέμποντας ένα λευκό φωτισμό κάθε 2 λεπτά.Το ύψος του κυλινδρικού του πύργου είναι 29,5 μέτρα και τό εστιακό του ύψος είναι 68,3 μέτρα. Είναι ο πιo παλιός και ταυτόχρονα ψηλότερος φάρος του Ελληνικού φαρικού δικτύου. Είναι ο πρώτος με περιστρεφόμενο μηχανισμό στο Αιγαίο και από τους σπανιότερους ελληνικούς τύπους με το φαρόσπιτο στο ισόγειο. Δήμος Σύρου - Ερμούπολης Αρχειοθετήθηκε 2013-05-24 στο Wayback Machine. Faroi.com/gr Αρχειοθετήθηκε 2011-10-05 στο Wayback Machine.
Stay Independent

Η Stay Independent είναι ανεξάρτητη ελληνική δισκογραφική εταιρεία η οποία εξειδικεύεται στους τομείς του ψηφιακού streaming. Ιδρύθηκε τον Οκτώβριο του 2019, στο Μαρούσι Αττικής από τα στελέχη της εταιρείας “Crystal View” η οποία δραστηριοποιείται στο χώρο την εικονοληψίας και παραγωγής βίντεο. Από τους πρώτους μήνες της ίδρυσης της η Stay Independent κατάφερε να συγκεντρώσει μερικά από τα πιο ισχυρά ονόματα της ελληνικής hip-hop και urban σκηνής πρωτοστατόντας στα ψηφιακά charts. Έχει υπο τη σκέπη της μια σειρά απο καταξιωμένα μουσικά labels του χώρου όπως OffBeat Records, Trapsion Entertainment, Barcode Crew κ.α.

 Βασική φιλοσοφία της εταιρείας- όπως υποδεικνύει και το όνομα- είναι η δημιουργική και οικονομική ανεξαρτησία των καλλιτεχνών προωθώντας παράλληλα την διαφάνεια και την καλλιτεχνική ελευθερία. Πλέον επεκτείνεται και σε άλλες εναλλακτικές μουσικές σκηνές διατηρώντας ωστόσο τις ίδιες αρχές. Η Stay Independent συνεργάζεται με την αμερικανική The Orchard στον τομέα της ψηφιακής διανομής. Το Δεκέμβριο του 2020 μέσα από μια τριπλή συνεργασία μεταξύ Capital Music, Panik Records και Stay Independent, το single Voodoo των Ελλήνων rappers Light και Hawk κατάφερε να σπάσει το ρεκόρ για τα περισσότερα streams σε ντεμπούτο ελληνικού κομματιού ξεπερνώντας τα 600.000 streams. Μέσα από την ίδια συνεργασία, λίγες μέρες αργότερα το άλμπουμ των δυο καλλιτεχνών με τίτλο "Supernova" κατάφερε να κατακτήσει την 3η θέση παγκοσμίως στo "Top Debut Albums" του Spotify. Τον Ιούλιο του 2021, μέσα από τον κατάλογο της Stay Independent, το Caliente των Mente Fuerte, Hawk Και Baghdad ανακυρήχθηκε από την IFPI το πρώτο ελληνικό diamond single ξεπερνώντας παράλληλα τα 15.000.000 ελληνικά streams.
Εδουάρδος Νέβιλ, 3ος βαρόνος του Μπεργκαβεννί

Ο Εδουάρδος Νέβιλ, 3ος βαρόνος του Μπεργκαβεννί (πριν το 1414 - 18 Οκτωβρίου 1476) Άγγλος ευγενής ήταν έβδομος και μικρότερος γιος του Ραλφ Νέβιλ, 1ου κόμη του Γουέστμορλαντ και της δεύτερης συζύγου του Ιωάννας Μπωφόρ της κόρης του Ιωάννη της Γάνδης και της τρίτης συζύγου του Αικατερίνης Σουίνφορντ.

 Παντρεύτηκε σε πρώτο γάμο την Ελισάβετ ντε Μποσάμπ (πέθανε στις 18 Ιουνίου 1448) κόρη του Ριχάρδου Μποσάμπ, 1ου κόμη του Γούστερ, μαζί της απέκτησε : Ριχάρδος Νέβιλ (πέθανε πριν το 1476) Τζωρτζ Νέβιλ, 4ος βαρόνος του Μπεργκαβεννί πρόγονος της Μάρι Μπαλλ Ουάσινγκτον της μητέρας του Τζορτζ Ουάσινγκτον. Αλίκη, παντρεύτηκε τον Σερ Τόμας Γκρέυ ΑικατερίνηΗ Ελισάβετ ντε Μποσάμπ πέθανε το φθινόπωρο του 1448 και ο Εδουάρδος Νέβιλ προχώρησε σε δεύτερο γάμο με την Αικατερίνη Χάουαρντ, κόρη του Ροβέρτου Χάουαρντ και αδελφή του Τζων Χάουαρντ, 1ου δούκα του Νόρφολκ με την οποία απέκτησε : Αικατερίνη Νέβιλ (1452 - 1473), παντρεύτηκε τον Ρόμπερτ Τάνφιλντ γιο του Ρόμπερτ Τάνφιλντ και της Ελισάβετ Μπρούκ, ο γιος τους Γουλιέλμος είναι προπάτορας του Τόμας Τζέφερσον. Μαργαρίτα Νέβιλ (πέθανε το 1506), παντρεύτηκε τον Τζων Μπρούκ, 7ο βαρόνο του Κόμπχαμ Άννα Νέβιλ (πέθανε το 1480)Ο Εδουάρδος Νέβιλ στέφτηκε ιππότης μετά το 1426 και έγινε δικαστής της ειρήνης του Ντάραμ (1438). Έγινε Καπετάνιος στο στρατιωτικό δουκάτο της Νορμανδίας (1449), ο μεγαλύτερος γιος του Ριχάρδος ήταν ένας από τους ομήρους που δόθηκαν στους Γάλλους μετά την παράδοση της Ρουέν την ίδια χρόνια. Μετά τον θάνατο της πρώτης συζύγου του κλήθηκε από το Κοινοβούλιο (1450) που του έδωσε τον τίτλο του βαρόνου του Μπεργκαβεννί, λόγω των δικαιωμάτων της συζύγου του ονομάστηκε τρίτος βαρόνος αντί για πρώτος. Διορίστηκε στο βασιλικό συμβούλιο (1454) στο οποίο Λόρδος προστάτης ήταν ο Ριχάρδος της Υόρκης μαζί με άλλους ευγενείς από την Οικογένεια Νέβιλ, διορίστηκε επίτροπος του Κεντ (1461) και στρατηγός του Εδουάρδου Δ΄ της Αγγλίας την επόμενη χρονιά. Διορίστηκε ξανά επίτροπος (1470) και έμεινε πιστός στον Εδουάρδο Δ΄ σε αντίθεση με τον ανιψιό του Ριχάρδο Νέβιλ, 16ο κόμη του Γουόρικ. Doyle, James Edmund (1886). The Official Baronage of England Τζορτζ Ουάσινγκτον Εδουάρδος Νέβιλ
Η ζωή που δεν έζησα

Η Ζωή Που Δεν Έζησα είναι ο τίτλος μιας ελληνικής δραματικής σειράς που προβλήθηκε από τους τηλεοπτικούς δέκτες του Mega τη σεζόν 1998 – 1999. Η σειρά εξιστορούσε την ερωτική σχέση μιας ώριμης και γοητευτικής γυναίκας με ένα νεαρό αγόρι, συνομήλικου σχεδόν του γιου της. Πρωταγωνιστές ήταν η Ταμίλα Κουλίεβα, ο Αιμίλιος Χειλάκης και ο Κωνσταντίνος Μαρκουλάκης. Το σενάριο της σειράς υπέγραψε ο Μιρέλλα Παπαοικονόμου, η οποία αποτύπωσε την ιστορία και σε ομώνυμο μυθιστόρημα, τη σκηνοθεσία ανέλαβε ο Λάμπης Ζαρουτιάδης και τ τραγούδι των τίτλων ερμήνευσε η Ελευθερία Αρβανιτάκη. Η σειρά γνώρισε μεγάλη επιτυχία και προβλήθηκε αρκετές φορές σε επανάληψη από τον σταθμό.

 Μια γυναίκα που δεν έζησε ανέμελα νεανικά χρόνια. Ένας έρωτας που ήρθε απρόσμενα, σε λάθος ώρα. Όταν προσπαθήσει να κερδίσει τον χαμένο χρόνο, να ξαναβρεί τη ζωή που δεν έζησε, θα πρέπει να πληρώσει το κόστος. Η ηρωίδα της σειράς, Ελληνίδα πρόσφυγας από την Οδησσό, παντρεύτηκε στα δεκαέξι της έναν άντρα κατά πολύ μεγαλύτερο της και απέκτησε μαζί του έναν γιο. Εκείνος την απατούσε συνεχώς και κάποια στιγμή την εγκατέλειψε για μια νεότερη κοπέλα. Μόνη της μεγάλωσε τον γιο της και, τώρα σαράντα πέντε χρονών πια, έχει βάλει σε τάξη τη ζωή της. Προβάλλονταν κάθε Δευτέρα στις 22:10 (επεισόδια 1-3) και στις 22:30 (επεισόδια 4-20). Η ζωή που δεν έζησα στην IMDb
Σέρρο Πορτένιο

Η Σέρρο Πορτένιο (ισπανικά: Cerro Porteño) είναι ποδοσφαιρικός σύλλογος της Παραγουάης που εδρεύει στη συνοικία Μπάρριο Ομπρέρο της Ασουνσιόν. Ιδρύθηκε το 1912. Η Σέρρο έχει κερδίσει 29 τίτλους στην Πριμέρα Ντιβιζιόν και είναι μια από τις δημοφιλέστερες ομάδες ποδοσφαίρου στην Παραγουάη. Οι κύριοι ανταγωνιστές της είναι Κλουμπ Ολίμπια και Κλουμπ Λιμπερτάδ

 Τελευταία ενημέρωση: 22 Ιουλίου 2018.Πριμέρα Ντιβισιόν Πρωταθλήτρια (34): 1913, 1915, 1918, 1919, 1935, 1939, 1940, 1941, 1944, 1950, 1954, 1961, 1963, 1966, 1970, 1972, 1973, 1974, 1977, 1987, 1990, 1992, 1994, 1996, 2001, 2004, 2005, 2009 Απερτούρα, 2012 Απερτούρα, 2013 Κλαουσούρα, 2015 Απερτούρα, 2017 Κλαουσούρα , 2020 Απερτούρα , 2021 Κλαουσούρα Τορνέο Ρεπούμπλικα Πρωταθλήτρια (3): 1989, 1991, 1995 Η γυναικεία ομάδα κέρδισε τέσσερις φορές το πρωτάθλημα ποδοσφαίρου των γυναικών της Παραγουάης, το 2007 και το 2012 έως το 2014. Επίσημος ιστότοπος
Γλώσσα Αγκχού

Η γλώσσα Αγκχού, επίσης γνωστή ως Αουγιού ή Ντζάιρ (Ντγιάιρ, Τζάιρ, Γιαΐρ), είναι μία Παπούα γλώσσα στην Παπούα στην Ινδονησία και έχει 14.000 ομιλητές. Το Ethnologue αποδίδει διαφορετικούς κώδικες ISO για τις Αγκού/Τζάιρ, Τζάιρ, Βόρεια Αουγιού/Τζάιρ και κεντρική Αουγιού. Ωστόσο, αυτές δεν πιστοποιούνται ως ξεχωριστές γλώσσες (Ου. Άμστερνταμ) και δεν είναι σαφές ότι όλες αντιστοιχούν στην Αγκχού.

 Drabbe, P. (1957). Spraakkunst van het Aghu-dialect van de Awju-taal. Den Haag: M. Nijhoff. Voorhoeve, C. L. (1980) [1975]. Languages of Irian Jaya, Checklist: Preliminary Classification, Language Maps, Wordlists. Canberra: Pacific Linguistics. σελίδες 28, 98. Aghu στο Awyu–Ndumut ερευνητική ομάδα στο Πανεπιστήμιο VU του Άμστερνταμ OLAC πόρων και για την Aghu γλώσσα OLAC πόρων και για την Κεντρική Awyu γλώσσα Αρχειοθετήθηκε 2016-03-03 στο Wayback Machine. OLAC πόρων και για την Ιαείρ Awyu γλώσσα Αρχειοθετήθηκε 2015-10-03 στο Wayback Machine. OLAC πόρων και για το Βόρειο Awyu γλώσσα Αρχειοθετήθηκε 2015-10-03 στο Wayback Machine.
Κοραλία Ανδρειάδη

Η Κοραλία Ανδρειάδη (5 Μαΐου 1935 - 18 Δεκεμβρίου 1976) περισσότερο γνωστή ως Κοραλία Θεοτοκά με το επώνυμο του συζύγου της Γιώργου Θεοτοκά ήταν Ελληνίδα ποιήτρια και πεζογράφος με τη δική της διαδρομή στον χώρο της ελληνικής λογοτεχνίας.

 Η Κοραλία, κόρη του Δημητρίου Ανδρειάδη (1896–1970) και της Ελένης Στεφάνου (1905–1993), από την Κωνσταντινούπολη και τον Πόντο (Σαμψούντα) αντίστοιχα, γεννήθηκε στο Νέο Φάληρο στις 5 Μαΐου 1935. Τελείωσε το γυμνάσιο στη Σχολή Χατζιδάκη και σπούδασε στην Πάντειο Σχολή Πολιτικών Επιστημών. Παράλληλα, με τη βοήθεια του πατέρα της, ασχολήθηκε με την εισαγωγή ινδικών ταινιών και ταξίδεψε στην Ινδίες αλλά και στην Ευρώπη. Το 1962 πήρε δίπλωμα ξεναγού και εργάστηκε ως ξεναγός για μικρό διάστημα.Το 1963 εκδόθηκε η πρώτη ποιητική της συλλογή με τίτλο Απόπειρες, ενώ ποιήματά της είχαν ήδη δημοσιευτεί στο περιοδικό Νέα Εστία. Στις 11 Ιουλίου 1966 παντρεύτηκε τον Γιώργο Θεοτοκά, ο οποίος πέθανε λίγους μήνες αργότερα, στις 30 Οκτωβρίου του ίδιου χρόνου. Έκτοτε αφοσιώθηκε στην φροντίδα του εκδιδομένου και ανέκδοτου έργου του Θεοτοκά. Το 1967 εξέδωσε την δεύτερη συλλογή ποιημάτων της Σε άλλο φως, αλλά αρνήθηκε τη διακίνησή της στο εμπόριο λόγω της μεσολάβησης της δικτατορίας. Από την ίδια χρονιά ως το 1974 υπήρξε μέλος της Εταιρείας Μελέτης Ελληνικών Προβλημάτων (Ε.Μ.Ε.Π.). Από το 1969 ως το 1973 παρακολούθησε τη σειρά μαθημάτων Ιστορίας της Τέχνης από τον Παντελή Πρεβελάκη, στη Σχολή Καλών Τεχνών. Το 1971 εκδόθηκε η συλλογή της Η ταυτότητα και το 1975 η σύνθεση Οι μεγάλες διαδικασίες. Από το 1974 ήταν μέλος της Πανελλήνιας Ένωσης Συμπαράστασης Κυπρίων, προσφέροντας βοήθεια σε κύπριους πρόσφυγες. Το Σάββατο 18 Δεκεμβρίου 1976 αυτοκτόνησε, πέφτοντας από την ταράτσα του σπιτιού της, στην οδό Βασιλίσσης Σοφίας 90, στην Αθήνα. Απόπειρες. Αθήνα: Φέξης. 1963. Σε άλλο φως. Αθήνα: Ίκαρος. 1967. Η ταυτότητα. Αθήνα: Ίκαρος. 1971. Οι μεγάλες διαδικασίες. Αθήνα: Ίκαρος. 1975. Θεοτοκά, Κοραλία (1977). Ανδρειάδου-Σταμπουλοπούλου, Τζούλια, επιμ. Κοραλία Θεοτοκά: Τα κείμενά της, τα κείμενα για το έργο της. Αθήνα: Βιβλιοπωλείον της Εστίας. Κοραλία Θεοτοκά στον Πανδέκτη, του Εθνικού Ιδρύματος Ερευνών ‘Ιστός..., ιστολόγιο’ Παρασκήνιο, Κοραλία Θεοτοκά (Αρχείο ντοκιμαντέρ της ΕΡΤ)